สรุปภาวะตลาดต่างประเทศ ประจำวันที่ 21 ต.ค. 2563
สรุปภาวะตลาดต่างประเทศ ประจำวันที่ 21 ต.ค. 2563ประจำวันที่ 21 ต.ค. 2563
22 ต.ค. 2563

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (21 ต.ค.) เนื่องจากนักลงทุนผิดหวังที่ทำเนียบขาวและพรรคเดโมแครตยังไม่สามารถบรรลุข้อตกลงกันได้ในการผลักดันมาตรการเยียวยาเศรษฐกิจสหรัฐรอบใหม่ และคาดการณ์กันว่า ตลาดอาจจะต้องรอมาตรการดังกล่าวไปจนกว่าจะถึงหลังการเลือกตั้งประธานาธิบดีสหรัฐในวันที่ 3 พ.ย.
ดัชนีเฉลี่ยอุตสาหกรรมดาวโจนส์ปิดที่ 28,210.82 จุด ลดลง 97.97 จุด หรือ -0.35%, ดัชนี S&amp;P500 ปิดที่ 3,435.56 จุด ลดลง 7.56 จุด หรือ -0.22% และดัชนี Nasdaq ปิดที่ 11,484.69 จุด ลดลง 31.80 จุด หรือ -0.28%
 
ตลาดหุ้นยุโรปปิดปรับตัวลงเมื่อคืนนี้ (21 ต.ค.) เป็นวันที่ 3 ติดต่อกัน เนื่องจากนักลงทุนยังคงวิตกเกี่ยวกับการฟื้นตัวของเศรษฐกิจยูโรโซน หลังจากที่หลายประเทศดำเนินมาตรการล็อกดาวน์รอบใหม่เพื่อสกัดกั้นการแพร่ระบาดของโรคโควิด-19 ซึ่งจะส่งให้กิจกรรมทางเศรษฐกิจหยุดชะงัก
ดัชนี Stoxx Europe 600 ลดลง 1.29% ปิดที่ 360.79 จุด
ดัชนี CAC-40 ตลาดหุ้นฝรั่งเศสปิดที่ 4,853.95 จุด ลดลง 75.33 จุด หรือ -1.53%, ดัชนี DAX ตลาดหุ้นเยอรมนีปิดที่ 12,557.64 จุด ลดลง 179.31 จุด หรือ -1.41% และดัชนี FTSE 100 ตลาดหุ้นลอนดอนปิดที่ 5,776.50 จุด ลดลง 112.72 จุด หรือ -1.91%
 
ตลาดหุ้นลอนดอนปิดลบเมื่อคืนนี้ (21 ต.ค.) เนื่องจากเงินปอนด์ที่แข็งค่าขึ้นกดดันหุ้นกลุ่มส่งออก ขณะที่นักลงทุนยังคงวิตกเกี่ยวกับแนวโน้มการใช้มาตรการล็อกดาวน์มากขึ้นในอังกฤษ ซึ่งจะส่งผลกระทบต่อกิจกรรมทางเศรษฐกิจ
ดัชนี FTSE 100 ตลาดหุ้นลอนดอนปิดที่ 5,776.50 จุด ลดลง 112.72 จุด หรือ -1.91%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงเมื่อคืนนี้ (21 ต.ค.) หลังจากที่สหรัฐเปิดเผยสต็อกน้ำมันดิบลดลงน้อยกว่าคาดในสัปดาห์ที่แล้ว ประกอบกับความวิตกที่ว่าการแพร่ระบาดครั้งใหม่ของไวรัสโควิด-19 จะส่งผลกระทบต่อความต้องการใช้น้ำมัน
สัญญาน้ำมันดิบ WTI ส่งมอบเดือนธ.ค. ลดลง 1.67 ดอลลาร์ หรือ 4% ปิดที่ 40.03 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนธ.ค. ลดลง 1.43 ดอลลาร์ หรือ 3.3% ปิดที่ 41.73 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (21 ต.ค.) เนื่องจากการอ่อนค่าของสกุลเงินดอลลาร์เป็นปัจจัยหนุนแรงซื้อทองคำ นอกจากนี้ ความไม่แน่นอนของมาตรการกระตุ้นเศรษฐกิจสหรัฐ และความวิตกกังวลเกี่ยวกับการแพร่ระบาดของไวรัสโควิด-19 ยังเป็นแรงผลักดันให้นักลงทุนเข้าซื้อทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 14.1 ดอลลาร์ หรือ 0.74% ปิดที่ 1,929.5 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (21 ต.ค.) ขณะที่นักลงทุนขายดอลลาร์ซึ่งเป็นสกุลเงินปลอดภัย เนื่องจากยังคงมีมุมมองเชิงบวกเกี่ยวกับการออกมาตรการกระตุ้นเศรษฐกิจสหรัฐรอบใหม่ แม้ว่าทำเนียบขาวและพรรคเดโมแครตยังไม่สามารถบรรลุข้อตกลงกันได้ก็ตาม
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.49% สู่ระดับ 92.6082
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 104.53 เยน จากระดับ 105.44 เยน, และอ่อนค่าเมื่อเทียบกับฟรังก์สวิส ที่ระดับ 0.9046 ฟรังก์ จากระดับ 0.9064 ฟรังก์ แต่แข็งค่าเมื่อเทียบกับดอลลาร์แคนาดา ที่ระดับ 1.3130 ดอลลาร์แคนาดา จากระดับ 1.3118 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1860 ดอลลาร์ จากระดับ 1.1827 ดอลลาร์, เงินปอนด์แข็งค่าขึ้นแตะที่ระดับ 1.3157 ดอลลาร์ จากระดับ 1.2942 ดอลลาร์ และดอลลาร์ออสเตรเลียแข็งค่าสู่ระดับ 0.7126 ดอลลาร์สหรัฐ จากระดับ 0.7064 ดอลลาร์สหรัฐ
 